U skladu sa Zakonom o sportu i članom 57. Statuta Plesnog saveza Crne Gore , Upravni odbor Plesnog Saveza Crne Gore na sjednici održanoj u Podgorici , dana \_\_\_\_\_\_\_\_\_\_\_\_\_\_\_. godine usvojio je

**PRAVILNIK O ORGANIZACIJI PLESNIH SPORTSKIH PRIREDBI**

**I OPŠTE ODREDBE**

**Član 1.**

Plesna sportska priredba je određeni, planski pripremljen i sproveden, vremenski ograničen sportski plesni događaj, za koji postoji javni interes i na kojem učestvuje više sportista. Plesne sportske priredbe organizuju se u sledećim oblicima:

* Plesno sportsko takmičenje (u daljem tekstu: takmičenje)
* Plesna sportska manifestacija (festivali, smotre, susreti, igre, priredbe, koncerti i slično)

Plesno sportsko takmičenje je plesna sportska priredba koja se odvija prema unaprijed utvrđenim i poznatim plesnim sportski pravilima koje propisuje Plesni savez Crne Gore (u daljem tekstu: PSCG), i čiji je cilj, kojem svaki učesnik teži, pobjeda na tom takmičenju odnosno postizanje izvjesnog unaprijed određenog sportskog rezultata.

Plesna sportska manifestacija je plesna sportska priredba organizovana u cilju popularizacije razvoja plesa i davanja dodatnog motiva sportistima i rekreativcima, koja je revijalnog karaktera bez određivanja sportskog rezultata.

Organizovanjem plesnih sportskih priredbi mogu se baviti licencirane plesni organizacije i druga lica pod uslovima utvrđenim Zakonom o sportu i pravilima propisanim od strane Plesnog saveza Crne Gore (u daljem tekstu: neposredni organizator).

**Član 2.**

Ovim Pravilnikom uređuju se prava i obaveze neposrednih organizatora plesnih sportskih priredbi, način organizacije plesnih sportskih priredbi i međusobni odnosi između neposrednih organizatora plesnih sportskih priredbi i Plesnog saveza Crne Gore.

Ovom oblašću rukovodi Upravni odbor PSCG(u daljem tekstu: UO) i nadležni odsjeci u skladu sa Statutom PSCG i ostalim pravilnicima PSCG koji regulišu ovu oblast.

**PLESNA SPORTSKA TAKMIČENJA**

**II KALENDAR TAKMIČENJA**

**Član 3.**

UO PSCG na prijedlog Odsjeka za savremeni ples PSCG-e usvaja prijedlog kalendara takmičenja za narednu kalendarsku godinu najdalje do 30.juna tekuće godine I traje 30 dana, vodeći računa o međunarodnom WDSF I IDO kalendaru takmičenja. Nakon usvajanja prijedloga kalendara takmičenja, upućuje se poziv zainteresovanim neposrednim organizatorima da podnesu Zahtjev za realizaciju takmičenja iz kalendara, sa Plesnim savezom Crne Gore, kao i za dodatna takmičenja koja organizatori žele da se uvrste u kalendar takmičenja.

Zahtjev za neposrednu organizaciju takmičenja (tehničku realizaciju) dostavlja se na posebnom obrascu za konkurs ,koji propisuje Odsjek za Savremeni ples , a odobrava UO PSCG, i koji je sastavni dio ovog Pravilnika.

Konačni kalendar takmičenja objavljuje se na zvaničnom sajtu PSCG-e najkasnije do 30.septembra tekuće godine za narednu kalendarsku godinu.

O eventualnim izmjenama i dopunama kalendara u toku kalendarske godine, do kojih može doći usled odustajanja neposrednog organizatora kome je dodijeljena neposredna organizacija takmičenja, odlaganja ili otkazivanja prijavljenog takmičenja, prijave novog takmičenja i drugih opravdanih razloga, UO PSCG-e će odlučivati o svakom slučaju posebno.

**Član 4.**

Prilikom odlučivanja o mjestu održavanja takmičenja i neposrednom organizatoru istoga, UO PSCG-e će dati prednost organizatoru koji nudi najbolje uslove za održavanje takmičenja (kvalitetni uslovi objekta, dobri audio-vizuelni uslovi, medijska pokrivenost događaja, bogati nagradni fond i priznanja, kvalitetno i uspješno organizovani turniri u prošlosti, i sl ).

Visina I konačna ocjena o organizaciji takmičenja dobija se na osnovu srednje vrijednosti ocjena koju klubovi šalju nakon takmičenja Odsjeku za Savremeni ples I zasebne ocjene samog Odsjeka od (1-10). Ovom ocjenom se opisuje kvalitet takmičenja u odnosu na parameter navedene u ovom Pravilniku. Klubovi imaju parvo da pored opšte ocjene daju svoje mišljenje I o drugim stavkama koje nisu opisane u Pravilniku I na taj način pomognu sledećim klubovima organizatorima I još boljoj organizaciji.

U cilju razvoja savremenog plesa i popularizacije istog, UO PSCG-e na prijedlog Odsjeka za Savremeni ples , zadržava pravo da za tekuću godinu naglasi u konkursu koji su to posebni uslovi ako postoje za tu godinu.

Poželjno je da se odabir vrši po kružnom sistemu, kako bi se podstakli jednako svi klubovi I oprobali u organizaciji, ukoliko ispunjavaju sve propisane uslove definisane pravilnicima PSCG.

**Član 5.**

U slučaju odlaganja takmičenja koje je obuhvaćeno kalendarom, neposredni organizator mora odlaganje prijaviti UO PSCG-e najkasnije 30 dana prije termina njegovog održavanja.

U slučaju opravdanih razloga ( smrtni slučajevi,rat, vremenska neprilika,…) odlaganja takmičenja UO PSCG-e može odrediti novi termin tog takmičenja, ali ne smije ugrožavati drugo takmičenje iz kalendara.

Takmičenje se u tom slučaju dodojeljuje klubu koji se prijavio te godine na konkurs, a na prijedlog Osp-a I konačne odluke UO. Ukoliko klub nije zainteresovan ili nema mogućnosti, PSCG preuzima odgovornost za organizaciju tog takmičenja.

**III UGOVOR O ORGANIZACIJI TAKMIČENJA**

**Član 6.**

Nakon donošenja odluke o mjestu održavanja takmičenja i neposrednom organizatoru istoga, Predsjednik PSCG-e i odgovorno lice plesne organizacije kao neposredni organizator takmičenja potpisuju Ugovor o međusobnim obavezama i pravima, koji sadrži sve sportsko organizacione elemente u skladu sa Zakonom o sportu. Takođe se mogu regulisati TV prava, prava reklamiranja i slično.

**IV KOTIZACIJA**

**Član 7.**

Upravni odbor, a na prijedlog Odsjeka za savremeni plesa, na početku takmičarske sezone donosi Odluku o visini kotizacije za nacionalna takmičenja, kao i o visini licence za takmičare, za cijelu takmičarsku sezonu.

Kotizacija se uplaćuje na žiro račun organizatoru takmičenja do krajnjeg roka prijave takmičara.

Takmičar koji pleše u više od 3 plesne discipline, oslobađa se kotizacije za četvrtu i više disciplina.

UO PSCG-e , na prijedlog Odsjeka za Savremeni ples, prije početka svake takmičarske sezone donosi Odluku o visini kotizacije za sve vrste takmičenja. Kotizaciju za održano takmičenje neposredni organizator je obavezan da uplati u roku od 7 dana od dana održavanja takmičenja na tekući račun PSCG-e, a na osnovu računa dostavljenog od strane Sekretarijata PSCG-e. U slučaju kašnjenja uplate, neposredni organizator podliježe plaćanju zakonske kamate.

**V RASPIS TAKMIČENJA**

**Član 8.**

Organizator je obavezan da pošalje raspis takmičenja Sekretarijatu PSCG-e. Raspis će nakon odobrenja i provjere Odsjeka savremenog plesa PSCG-e biti poslat svim članicama PSCG-e od strane Sekretarijata.

Raspis takmičenja podnosi se na propisanom obrascu i sadrži sledeće obavezne podatke:

Raspis takmičenja mora da sadrži:

* Pun naziv neposrednog organizatora
* vrstu takmičenja ( nacionalno, međunarodno, licencirano, nelicencirano)
* starosne kategorije takmičara
* mjesto i vrijeme održavanja
* dimenzije i kvalitet podijuma
* rok i link za prijavu takmičara, kao i link upload muzike
* sudije takmičenja
* iznos kotizacije
* cijena ulaznica
* Vreme dodjele startnih brojeva po kategorijama
* Vrste priznanja i nagrada (diplome, medalje, pehari, pokloni, novčane nagrade i sl.)

**VI PRIJAVE I ODJAVE TAKMIČARA**

**Član 9.**

Plesna organizacija je dužna da prijavi takmičare za takmičenje u propisanom roku naznačenom na raspisu takmičenja. Odjavljivanje takmičara se vrši najkasnije 7 dana prije održavanja takmičenja. Predstavnik plesne organizacije ne može podići startne brojeve dok ne izmiri sve obaveze.

**VII OPŠTA PRAVILA ORGANIZOVANJA TAKMIČENJA**

**Član 10.**

Neposredni organizator takmičenja prilikom organizacije ima sledeće obaveze:

 Slanje raspisa takmičenja Sekretarijatu Saveza najkasnije 30 dana prije održavanja takmičenja sa svim potrebnim podacima o takmičenju

 Da osigura nesmetano i bezbjedno održavanje takmičenja

 Preduzimanje mjera koje omogućavaju predupređenje rizika nastanka štete za sportiste, gledaoce i druge učesnike takmičenja, kao i mjere kojima se na povećane rizike utiče (bezbednost sportskog objekta, ispravnost i adekvatnost instalirane i druge opreme, odvijanje takmičenja u skladu sa propizicijama i sl.)

 Preduzimanje potrebnih mjera bezbjednosti za sprečavanje nasilja i nedoličnog ponašanja na takmičenjima, u skladu sa Zakonom o sportu

 Prijavu održavanja takmičenja u skladu sa propisima kojima se uređuje javno okupljanje građana, i preduzmu ostale mjere propisane Zakonom o sportu

 Obezbjeđivanje izolovanosti zapisničkog stola od publike, takmičara, sudija i neovlašćenih lica. Zapisničkom stolu može prići isključivo Glavni sudija takmičenja.

Obezbjeđivanje sigurnosti u objektu (obezbjeđenje dvorane - redari)Obezbjeđivanje dežurne ljekarske službe za pružanje hitne medicinske pomoći tokom cijelog takmičenja

 Obezbjeđivanje osnovnih higijenskih i temparaturnih uslova (obavezno postojanje čistog mokrog čvora, čistih i provjetrenih svlačionica, u zimskom periodu kvalitetno grijanje, a u ljetnjem redovnu ventilaciju dvorane)

 Organizovanje prisustva u dvorani najmanje 120 minuta prije početka takmičenja

 Organizovanje dočeka, zbrinjavanje takmičara i sudija (jasna obavještenja i putokazi, osobe za davanje informacija)

 Podjela startnih brojeva koja mora startovati najkasnije jedan sat prije početka takmičenja (startni brojevi se isključivo predaju predstavniku plesne organizacije za sve njene takmičare)  Obezbjeđivanje akreditacija za sve sudije i članove organa PSCG

 Pravilno i pravovremeno obavještavanje učesnika takmičenja na dan takmičenja o satnici i startnoj listi

 Strogo poštovanje satnice takmičenja od strane organizatora, sudija i takmičara

 Završavanje i kompletiranje konačne takmičarske liste najkasnije 15 minuta prije početka takmičenja

 Obezbjeđivanje posebne prostorije za odmor, pripremu i presvlačenje sudija (prostorija izolovana od takmičara i publike)

 Obezbjeđivanje kvalitetnih audio i vizuelnih uslova za održavanje takmičenja

 Obezbjeđivanje parketa kao podloge za ples sa sledećim minimalnim dimenzijama:

**Kategorija**

**Savremeni ples**

**Solo, duo, trio i mali tim 10 m x 12 m**

**Veliki tim i mega tim 12 m x 18 m**

**Battle takmičenja 4 m x 4 m**

 Obezbijediti moderatora za vođenje programa takmičenja

 Obezbjeđivanje osobe za puštanje muzike koja će se pridržavati Takmičarskog pravilnika PSCG

 Najava prisutnih klubova na takmičenju - naziv kluba i grad (za domaća takmičenja) ili prisutnih zemalja (za međunarodna takmičenja)

 Najava sudija – ime i prezime, i grad (za domaća takmičenja), ime i prezime, i država (za međunarodna takmičenja)

 Najava takmičara po startnim brojevima i grupama, unaprijed određenim po startnim listama

 Najava takmičara finalista po kategorijama - startni broj, ime i prezime, plesna organizacija i grad (za domaća takmičenja), odnosno startni broj, ime i prezime, i država (za međunarodna takmičenja)

 Javno proglašenje osvojenih mjesta svih finalista, kao i dodjela nagrada i priznanja uz navođenje imena i prezimena takmičara, plesne organizacije i grada (za domaća takmičenja), odnosno imena i prezimena, i države (za međunarodna takmičenja)

* Svi takmičari moraju biti najavljeni od strane moderatora, a ako postoji video bim koristiti I za objavljivanje takmičara koji sun a podijumu.
* Tehnički organizator takmičenja pored istaknutog logo znaka PSCG I kluba organizatora, obavezan je da istakne I logo znakove klubova učesnika najmanje dva puta u toku takmičenja.

**VIII PROTOKOL OTVARANJA I ZATVARANJA TAKMIČENJA**

**Član 11.**

Ceremonijal otvaranja podrazumeva defile učesnika i pozdravni govor jedne ili više ovlašćenih osoba.

Ceremonijal zatvaranja podrazumeva proglašenje pobednika uz dodjelu priznanja u skladu sa ovim Pravilnikom.

U defileu učesnika učestvuju svi takmičari koji se takmiče u finalnom - svečanom dijelu takmičenja. U defileu, po želji, mogu učestvovati i takmičari koji nisu ostvarili plasman za učešće u finalnom dijelu takmičenja.

Takmičanje mogu otvoriti odnosno zatvoriti sledeće osobe: Predsednik Plesnog saveza Crne Gore, a u slučaju njegove spriječenosti lice koje ovlasti Predsednik PSCG, predstavnik Ministarstva sporta Crne Gore, predstavnk Sportskog saveza Crne Gore, predstavnik grada u kome se održava takmičenje, generalni sponzor takmičenja ili predstavnik neposrednog organizatora takmičenja, u skladu sa rangom takmičenja, a u dogovoru sa ovlašćenim organima Plesnog saveza Crne Gore.

Priznanja na zvaničnim takmičenjima dodjeljuju zvaničnici navedeni u stavu 5.ovog člana.

Nakon otvaranja Državnog prvenstva obavezna je intonacija nacionalne himne.

**IX IZBOR I DODELA PRIZNANJA**

**Član 12.**

Nagrade na takmičenjima su prikazane u narednoj tabeli:

**Nagrada Opis**

**Diplome -** Diplome se dodjeljuju na svim vrstama takmičenja svim Učesnicima. Izrada diplome je obavezna da bude na kvalitetnom papiru, sa sledećim detaljima:

 podloga: stilizovana plesna figura

 gornji dio: naziv saveza (Plesni savez Crne Gore), a ispod - naziv plesne organizacije koja organizuje takmičenje

 središnji dio: naziv takmičara, rang takmičenja, kategorija i kvalitativni razred

 donji lijevi ugao: potpis Predsednika PSCG

 donji desni ugao: potpis glavnog sudije

 datum i mjesto održavanja takmičenja

**Medalje -** Medalje se obavezno dodjeljuju finalistima od 1. do 3. mjesta na svim takmičenjima. Izgled medalje je definisan na sledeći način:

 stilizovana plesna figura

 rang, naziv i datum takmičenja na strani B

 naziv saveza (Plesni savez Crne Gore) i plesne organizacije koja organizuje takmičenje, na strani B

**Pehari -** Pehari se obavezno dodjeljuju za osvojeno prvo, drugo, treće mjesto na Državnim prvenstvima, Kupovima Crne Gore I Open takmičenjima. Veličina pehara odgovara uzrastnoj kategoriji, najmanji za mini kids – pioniri do najvećih za produkcije. Pehar ostaje u vlasništvu Kluba čiji je takmičar osvojio prvo mjesto. Na postolju pehara mora da stoji pločica sa sledećim obeležjima:

 rang i naziv takmičenja

 osvojeno mjesto

 kategorija takmičara

 datum i mesto održavanja turnira

 naziv saveza (Plesni savez Crne Gore) i plesne organizacije koja organizuje takmičenje

**Novčane nagrade -** Novčane nagrade se po želji I mogućnostima PSCG I neposrednog organizatora dodjeljuju za osvojena prva tri mesta na na nacionalnim takmičenjima . Po želji i mogućnostima neposrednog organizatora novčane nagrade se mogu dijeliti i na ostalim vrstama takmičenja i u drugim kategorijama, Visinu novčanih nagrada određuje Upravni odbor PSCG u dogovoru sa neposrednim organizatorom. Visinu novčanih nagrada, neposredni organizator mora ispoštovati bez obzira na broj takmičara.

**Pokloni -** Po želji i mogućnostima neposrednog organizatora pokloni se mogu dijeliti na svim vrstama takmičenja i u svim kategorijama. Vrstu i količinu poklona određuje neposredni organizator takmičenja. Vrstu i količinu poklona, organizator mora ispoštovati bez obzira na broj prijavljenih takmičara.

**X PRAVILA REKLAMIRANJA**

**Član 13**.

Reklamiranje, kao predstavljanje sponzora, u vizuelnim i govornim oblicima ne smije ugorožavati moralne norme ili međunarodna amaterska pravila.

Organizator ima pravo da istakne sponzora takmičenja u skladu sa PR strategijom.

**PLESNE SPORTSKE MANIFESTACIJE**

**Član 14.**

Plesne sportske manifestacije se organizuju u cilju popularizacije i širenja sportskog i rekreativnog plesa.

Plesne sportske manifestacije se mogu organizovati samo za plesne discipline propisane Takmičarskim pravilnikom PSCG, pod uslovima koje propisuje ovaj Pravilnik.

Plesne sportske manifestacije (festivali, smotre, susreti, igre, priredbe, koncerti i sl.) se mogu organizovati u okviru same plesne organizacije, članice PSCG, ili između više plesnih organizacija, članica PSCG. U cilju promocije plesa i opšteg interesa, Upravni odbor PSCG može neku manifestaciju proglasiti otvorenom za sve organizacije koje se bave plesom na teritoriji Crne Gore .

Plesne sportske manifestacije u okviru plesne organizacije na kojima učestvuju samo članovi te organizacije su u kompetenciji plesne organizacije i za njihovu organizaciju nije potrebno podnositi molbu PSCG-e..

Plesne sportske manifestacije koje se organizuju sa učešćem dvije ili više plesnih organizacija zahtevaju slanje molbe PSCG-e najmanje 45 dana prije održavanja manifestacije. Manifestacija se može održati samo uz saglasnost PSCG na podnijetu molbu.

Sve manifestacije moraju imati revijalni karakter, bez određivanja sportskog rezultata i rangiranja učesnika. Svi učesnici plesne sportske manifestacije mogu dobiti priznanja u vidu zahvalnica, plaketa i sl.

**XI PRELAZNE I ZAVRŠNE ODREDBE**

**Član 15**.

Izmjene i dopune ovog Pravilnika vršiće se na način i po postupku po kome je i donijet.

**Član 16.**

Ovaj Pravilnik stupa na snagu osmog dana od objavljivanja na oglasnoj tabli i internet stranici Plesnog saveza Crne Gore.

Podgorica, \_\_\_\_\_\_\_\_\_

Predsednik Odsjeka Savremenog plesa

Sanja Drakulović